Miss World 1966

Ang Miss World 1966 ay ang ika-16 na edisyon ng Miss World pageant na ginanap sa Lyceum Ballroom sa Londres, Reyno Unido noong 17 Nobyembre 1966.

Pagkatapos ng kompetisyon, kinoronahan ni Lady Annabel Birley si Reita Faria ng Indiya bilang Miss World 1966. Ito ang kauna-unahang tagumpay ng Indiya sa kasaysayan ng kompetisyon. Nagtapos bilang first runner-up si Nikica Marinovic ng Yugoslavia, habang nagtapos bilang second runner-up si Efi Ploumbi ng Gresya.

Mga kandidata mula sa limampu't-isang bansa at teritoryo ang lumahok sa kompetisyong ito. Pinangunahan nina Peter West at Michael Aspel ang kompetisyon.

 Kasaysayan 

 Pagpili ng mga kalahok 
Ang mga kalahok mula sa limampu't-isang mga bansa at teritoryo ay napili upang lumahok sa kompetisyon. Isang kandidata ang nailuklok upang kumatawan sa kanilang mga bansa/teritoryo matapos maging runner-up sa kanilang pambansang kompetisyon, o napili sa isang casting process, at isang kandidata ang nailuklok matapos bumitiw ang orihinal na kalahok.

 Mga pagpalit 
Dapat sanang lalahok si Ana Elena Noreña Grass ng Mehiko sa edisyong ito. Gayumpaman, matapos tanggapin ang mga alok na maging aktres sa kanyang bansa, siya ay kaagad na pinalitan ni Miss Mexico 1966 María Cecilia González DuPree upang kumatawan sa kanilang bansa.

 Mga unang pagsali, pagbalik, at pag-urong 
Lumahok sa unang pagkakataon ang mga bansang Bahamas, Guyana, Pilipinas, Republikang Dominikano, Trinidad at Tobago, at Yugoslavia. Bumalik sa edisyong ito ang mga bansang Suwisa na huling sumali noong 1956, Noruwega na huling sumali noong 1960, Indiya na huling sumali noong 1962, Mehiko at Tsile na huling sumali noong 1963, at Aruba at Turkiya na huling sumali noong 1964.

Hindi sumali sina Evi Rieck ng Austrya, Toty López ng Bulibya, María Estelia Sáenz Calero ng Kolombya, at Susana Regeden ng Urugway dahil sa hindi isiniwalat na dahilan. Dahil sa monetary control na inimplementa ng pamahalaan ng Rhodesia na siyang nagpigil kay Gaynor Watts na lumipad papuntang Londres, hindi na nagpatuloy sa kompetisyon si Watts. Hindi sumali ang mga bansang Australya, Liberya, Peru, at Tunisya matapos na mabigo ang kanilang organisasyong pambansa na magdaos ng kompetisyong pambansa o magtalaga ng kalahok.

Dapat sanang lalahok si Dagmar Silvínová Czechoslovakia, ngunit hindi siya pinayagan ng kanyang pamahalaan na lumipad patungong Londres. Hindi sumali si Patricia Estela Mena ng Nikaragwa dahil siya ay naghahanda para sa kanyang kasal. Inaasahang lalahok sina Mirtha Martinez Sarubbi ng Paragway, Sonia Agnieray ng Tahiti, at Supaphon Nilseri ng Taylandiya, ngunit hindi sina dumating. Dapat sanang lalahok si Catherina Chang ng Singapura, ngunit dahil marami sa mga isponsor ng kanyang kompetisyong pambansa ang bumitiw sa pag-sponsor, hindi ipinadala sa kahit anong internasyonal na kompetisyon. Hindi sumali si Paquita Torres Pérez ng Espanya bilang protesta laban sa pag-angkin ng Reyno Unido sa Hibraltar, na siya ring ginawa ng kanyang hinalinhan na si Alicia Borrás.

Itinanggal sa listahan ng mga kandidata si Uzor Okafor ng Niherya, matapos mapag-alamang siya ay isa nang ina na may dalawang anak. Wala rin diumanong suporta ang partisipasyon ni Okafor mula sa pamahalaan ng Niherya.

 Mga resulta 

 Mga pagkakalagay 
Pagkakalagay Kandidata Miss World 1966  Indiya – Reita Faria 1st runner-up  Yugoslavia – Nikica Marinovic 2nd runner-up  Gresya – Efi Plumbi 3rd runner-up  Brasil – Marluci Manvailler Rocha 4th runner-up  Italya – Gigliola Carbonara Top 7  Estados Unidos – Denice Blair
  Noruwega – Birgit Andersen Top 15  Alemanya – Jutta Danske
  Arhentina – Graciela Guardone
  Guyana – Umblita Van Sluytman
  Kanada – Diane Coulter
  Pransiya – Michèle Boulé
  Republikang Dominikano – Jeanette Dotel
  Reyno Unido – Jennifer Summers
  Timog Aprika – Johanna Carter

 Kompetisyon 

 Pormat ng kompetisyon 
Tulad noong 1961, labinlimang semi-finalist ang napili sa pamamagitan ng paunang kompetisyon na ginanap sa araw ng pinal na kompetisyon na binubuo ng swimsuit at evening gown competition. Lumahok sa swimsuit competition at evening gown competition ang mga labinlimang semi-finalist, at kalaunan ay napili ang pitong pinalista na sumabak sa final interview.

 Komite sa pagpili 

 Tiburcio Baja – Attache ng Embahada ng Pilipinas sa Reyno Unido
 Svetlana Berisova – Litwaniyanang ballerina
 Lady Annabel Birley
 Peter Dimmock – Isang executive mula sa BBC
 Ty Hardin – Amerikanong aktor
 Kaarina Leskinen-Jones – Pinlandesang modelo; first runner-up noong Miss World 1962
 Henry Mancini – Amerikanong musikero
 Beni Montresor – Italyanong direktor
 Sharmini Tiruchelvam – Manunulat at tanyag na personalidad sa telebisyon ng Ceylon
 Prinsipe Plerng Nobadol Rabidhadana ng Taylandiya

 Mga kandidata 
Limampu't-isang kandidata ang lumahok para sa titulo.
Bansa/TeritoryoKandidataEdadBayan AlemanyaJutta Danske25Berlin ArhentinaGraciela Guardone17Buenos Aires ArubaReina Hernandez19Oranjestad Bagong SilandiyaHeather Gettings20Auckland BahamasDorothy Cooper21Nassau BelhikaMireille de Man18Bruselas BeneswelaJeannette Kopp19Caracas BrasilMarluci Manvailler Rocha18Mato Grosso CeylonPriscilla Martenstyn19Colombo DinamarkaIrene Hansen19Copenhague EkwadorAlejandra Vallejo18Guayaquil Estados UnidosDenice Blair19Layton GambyaOumie Barry19Banjul GresyaEfi Plumbi21Atenas GuyanaUmblita Van Sluytman20Georgetown HamaykaYvonne Walter18Kingston HaponHarumi Kobayashi21Kanagawa HibraltarGrace Valverde18Hibraltar HondurasDanira Miralda Buines19Olanchito HordanVera Jalil Khamis24Aman IndiyaReita Faria23Bombay IrlandaHelen McMahon19Dublin IsraelSegula Gohr17Bat Yam ItalyaGigliola Carbonara23Napoles KanadaDiane Coulter18Leamington Kosta RikaSonia Mora20San José LíbanoMarlène Talih20Beirut LuksemburgoMariette Sophie Stephano21Lungsod ng Luksemburgo LupangyeloAuður Harðardóttir22ReikiavikMerlyn McKelvie19Kuala Lumpur MaltaMonica Sunnura18Cospicua MehikoMaría Cecilia González DuPree18Lungsod ng Mehiko MorokoNaima Naim –Rabat NoruwegaBirgit Andersen20Oslo OlandaAnneke Geerts23Amsterdam PilipinasVivien Lee Austria24Maynila PinlandiyaMarita Gellman23Helsinki PransiyaMichèle Boulé19Cannes Republikang DominikanoJeanette Dotel –San Juan de la Maguana Reyno UnidoJennifer Lowe Summers21Warrington SiriaFeryelle Jalal20Damasco SurinameLinda Haselhoef17Paramaribo SuwesyaIngrid Andersson25Estokolmo SuwisaJanine Solliner21Zürich Timog AprikaJohanna Carter22Johannesburg Timog KoreaChung Eul-sun20Seoul Trinidad at TobagoDiane DeFreitas17Port of Spain TsileAmelia Galaz –SantiagoAnnoula Alvaliotou19Nicosia Turkiyaİnci Asena18Istanbul YugoslaviaNikica Marinović19Mokošica

  Mga tala 

 Mga sanggunian 

 Panlabas na kawing 

 Opisyal na website

Kategorya:Miss World
Kategorya:1966